CELEX: 32014R0949
Language: sl
Date: 2014-09-04 00:00:00
Title: Delegirana uredba Komisije (EU) št. 949/2014 z dne 4. septembra 2014 o določitvi začasnih izrednih ukrepov za sektor mleka in mlečnih izdelkov v obliki podaljšanja trajanja obdobja javne intervencije v letu 2014 za maslo in posneto mleko v prahu

5.9.2014   
            
            
               SL
            
            
               Uradni list Evropske unije
            
            
               L 265/21
            
         DELEGIRANA UREDBA KOMISIJE (EU) št. 949/2014
   z dne 4. septembra 2014
   o določitvi začasnih izrednih ukrepov za sektor mleka in mlečnih izdelkov v obliki podaljšanja trajanja obdobja javne intervencije v letu 2014 za maslo in posneto mleko v prahu
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1), zlasti člena 219(1) v povezavi s členom 228 Uredbe,
   ob upoštevanju naslednjega:
   
               (1)
            
            
               Ruska vlada je 7. avgusta 2014 uvedla prepoved uvoza nekaterih proizvodov, vključno z mlekom in mlečnimi izdelki, iz Unije v Rusijo. Ta prepoved je povzročila resno nevarnost motenj na trgu, ki bi lahko povzročile znatne padce cen zaradi dejstva, da pomemben izvozni trg nenadoma ni več na voljo.
            
         
               (2)
            
            
               Zato so na trgu nastale razmere, v katerih se običajni ukrepi, ki so na voljo v skladu z Uredbo (EU) št. 1308/2013, zdijo nezadostni.
            
         
               (3)
            
            
               Člen 12(d) Uredbe (EU) št. 1308/2013 določa, da je javna intervencija za maslo in posneto mleko v prahu na voljo od 1. marca do 30. septembra.
            
         
               (4)
            
            
               Da se prepreči znaten padec cen in motnje na trgu, je bistvenega pomena, da je navedena javna intervencija na voljo tudi po 30. septembru 2014.
            
         
               (5)
            
            
               Zato je primerno obdobje za intervencijski odkup masla in posnetega mleka v prahu podaljšati do 31. decembra 2014.
            
         
               (6)
            
            
               Da bi imel takojšen učinek na trg in bi prispeval k ustalitvi cen, bi moral začasni ukrep iz te uredbe stopiti v veljavo na dan po objavi te uredbe –
            
         SPREJELA NASLEDNJO UREDBO:
   Člen 1
   Z odstopanjem od člena 12(d) Uredbe (EU) št. 1308/2013 se obdobje v letu 2014, v katerem bo na voljo javna intervencija za maslo in posneto mleko v prahu, podaljša do 31. decembra 2014.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 4. septembra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 347, 20.12.2013, str. 671.